open-index/open-wikipedia-markdown huggingface dataset:
Јовица Јовановски

**Јовица Јовановски** (,  - , ) — македонски музичар и џез гитарист.

Роден е во Скопје, каде завршил основно и средно образование. Како гитарист бил активен во повеќе ансамбли и жанрови, подоцна фокусирајќи се исклучиво на џезот. Неговите настапи претежно се врзани со вокалистката Марија Димитријевиќ, со која често настапувал во џез дуо формација.

Познат по својот широк џез репертоар, а популарен како версатилен гитарист, настапувал со најдобрите џез имиња од регионот. 
Во 2010 со Димитријевиќ го издаваат албумот “Make Someone Happy” во издание на Скопски Џез Фестивал, со Иван Бејков на контрабас, Александар Секуловски на тапани, а како гостин на албумот се јавува трубачот Џемал Цекиќ.

Во издание на Џез ФМ пак, снимки од негови живи настапи се наоѓаат на колажното издание “Dal Met Fu Sessions” каде покрај триото на Димитријевиќ и Јовановски (со Зоран Павлоски на контрабас), сместени се и снимки од бендовите на најдобрите македонски џез имиња (Тони Китановски, Дамир Имери, Георги Шарески и Оливер Дуев).

Категорија:Македонски гитаристи
Кременска Река

**Кременска Река** или **Лакинска Река** (, *Лъкинска река*) — река во Северен Пирин, на територијата на Општина Банско, Пиринска Македонија, десна притока на Места. Долга е 12&nbsp;км и го носи името на селото Кремен, низ чиј атар минува.

Река започнува од атарот на с.&nbsp;Кремен во месноста Ајдучки Кладенец (Харамибунар), североисточно од врвот Човеко. Тече на исток и јужно од селото се влева во десниот брег на Места.

Најголема притока е реката Старите Чаркови (десна). Сливот на Кременска Река зафаќа  и има средна надморска височина од 1.325&nbsp;м. Се напојува од дожд и снег; најполноводна е напролет, а најслабоводна е лете и наесен.

Во Кременска Река се забележуваат мрената и речната пастрмка. Долината е всечена во гранити. Во горниот дел, поречието е пошумено со бел бор, муника и смрча, во средниот со бука и бел бор, а во долното течение со благун, габер и црн бор.

## Поврзано
* Кремен (село)

## Наводи

Категорија:Реки во Пиринска Македонија
Категорија:Општина Банско
Категорија:Пирин
Категорија:Притоки на Места
Финастерид

**Финастерид**от е лек кој се користи во третманот на бенигна хиперплазија на простатата и андрогена алопеција. Може да се користи во третманот на хирсутизам кај жени и како дел од хормонска терапија кај трансродови жени. Се зема преку уста.

Несаканите ефекти се ретки. Некои од мажите доживуваат сексуална дисфункција, депресија и гинекомастија. Исто така може да го зголеми ризикот за одредени форми на рак на простата. Финастеридот е 5α-редуктаза инхибитор, и затоа е антиандроген. Делува преку инхибиција на биосинтезата на дихидротестостерон (DHT) за околу 70%, во простатата и во скалпот.

Финастеридот бил патентиран во 1984 и одобрен за медицинска употреба во 1992. Достапен е како генерички лек.

## Наводи

Категорија:Лекови
Категорија:Карбоксамиди
Па Тат Луанг

**Па Тат Луанг** (, „голема ступа“) е голема будистичка ступа која се наоѓа во Виентијан во Лаос. Денес ступата е прекриена со златни плочи, а во текот на својата историја претпела неколку измени. Се верува дека со изградбата на ступата се започнало во 3 век. Општо гледано. ступата се смета за најзначаен културно-историски споменик во Лаос и еден од симболите на државата, односно Па Тат Луанг е прикажан на националниот грб на Лаос.

## Историја

Според месното лаоско население, Па Тат Луанг првично бил хиндуистички храм во 1 век. Бидистичките мисионери од Маурјанската Империја кои биле испратени од императорот Ашока, според традицијата, донесе свет реликт (коска од Буда) во ступата.. Подоцна, овој храм бил претворен во кмерски храм, кој по распадот на Кмерската Империја, се распаднал.

Во средината на 16 век кралот Сетатират го преместил главниот град на неговата империја од Луанг Пабанг во Виентијан и во 1566 година наредил повторна изградба на Па Тат Луанг. Ступата била изградена на 34 км од центарот на Виентијан. Основата има должина од  69 метри, висока 45 метри и и опколена од 30 мали ступи.

Во 1828 година ступата била уништена за време на тајландската инвазија во Лаос. Ступата била многу оштетена и напуштена. Во 1900 година, кога во регионот навлегле француските колонијални сили го вратиле првобитниот изглед на ступата, врз основа на деталните цртежи од францускиот архитект Луи Делапор од 1867. Сепак, првиот обид не бил успешен, па така ступата била редизајнирана и обновена повторно во 1930-те години.

## Галерија

File:Pha Than Luang stupa.jpg|Ступата Па Тат Луанг
File:Pha That Luang - Vientiane (Laos) I.jpg|Внатрешноста на ступата
File:That luang1.jpg|Ступата за време на изгрев на сонцето.
File:Pha That Luang - Vientiane (Laos) II.jpg|Нага во ступата.
File:Thatluang Festival ທາດຫລວງ タート・ルアン CIMG2590.jpg|Фестивалот Татлуанг во 2010 
File:Thatluang Festival ທາດຫລວງ タート・ルアン CIMG2581.jpg|Фестивалот Татлуанг во 2010 
File:PhaThatLuang Afterdark.jpg|Ступата ноќе.
File:Pha That Luang 2014.JPG|Тат Луанг.


## Наводи

Категорија:Национални симболи на Лаос
Категорија:Згради и градби во Лаос
Категорија:Виентијан
Категорија:Будистички зданија
Категорија:Ступи
Парк Буда

**Паркот Буда**, или познат и како **Сјенг Куан** („град на духови“)  е градина со скулптури која се наоѓа на 25 километри југоисточно од Виентијан во Лаос. Паркот бил изграден на ливада покрај реката Меконг. Иако не се смета за храм, често се именува како храм („ват“) поради бројните скулптури со религиозни мотиви.  Самиот парк има над 200 хиндуистички и будистички статуи. Владата го управува паркот како туристичка атракција и јавен парк.

## Преглед
Изградбата на паркот започнала во 1958 година од страна на Луанг Пу. Тој бил свештеник-шаман кој ги интегрирал и хиндуизмот и будизмот. По револуцијата во 1975 година, гневен од репрекусиите на Патет Лао, побегнал од Лаос во Тајланд, каде изградил друга градина со скулптури - Сала Кеоку во Нонг Каи. Двата парка се во близина на тајландско-лаоската граница.

Статуите се изградени од армиран бетон, и некои имаат дури и бизарен лик. Тие изгледаат како да се стари со векови, но всушност не се. Има скулптури од луѓе, богови, животни и демони.  Исто така има и бројни статуи на Буда, но и хиндустички богови како што се Шива и Вишну.  Се верува дека овие скулптури биле лиени од неумешни работници.

## Галерија

Vientiane XiengKhuan4 tango7174.jpg|Поглед кон паркот Буда.
Vientiane XiengKhuan7 tango7174.jpg|Поглед кон паркот Буда.
Buddha Park2.jpg|Поглед кон паркот Буда.
Buddha Park Head.jpg|Поглед кон паркот Буда.
Xieng Khuan.JPG|Поглед кон паркот Буда.


## Наводи

## Литература
*John Maizels, Deidi von Schaewen (photo), Angelika Taschen (ed.), *Fantasy Worlds*, Taschen (2007), pp.&nbsp;218–219.

Категорија:Згради и градби во Лаос
Категорија:Виентијан
Македонски парламентарни избори (2020)

**Македонски парламентарни избори (2020)** — десетти по ред парламентарни избори во Македонија, одржани на 15 јули 2020 година.

## Заднина
Претходните парламентарни избори се одржале во декември 2016 година, на кои ВМРО-ДПМНЕ, предводена од Никола Груевски, освоила најголем број гласови. Изборите во 2016 година биле предвремени поради политичка криза во Македонија, која започнала во 2015 година. Груевски не успеал да ја формира владата во предвидениот рок. По рекорден 171 ден од изборите, поради несогласување на претседателот Ѓорге Иванов, дури на 31 мај 2017 година била формирана новата македонска Влада, на чело со Зоран Заев, водач на СДСМ.

Меѓу главните заложби на владата на Зоран Заев било членството на земјата во меѓународните политички и безбедносни организации ЕУ и НАТО. Како услов за влез на Македонија во нив, во 2018 година бил постигнат Преспанскиот договор со Грција за решавање на спорот за името Македонија, што допира идентитетски прашања, согласно кој, меѓу другото, Република Македонија го смени своето име во Република Северна Македонија. Протоколот за членство во НАТО бил потпишан од Алијансата на 6 февруари 2019 година, проследен со процес на поединечна ратификација од секоја земја-членка.

Изборите во 2020 година според нивниот редовен датум требале да се одржат на 11 декември, но најголемата опозициска партија ВМРО-ДПМНЕ, предводена од Христијан Мицкоски, се обидувала од есента 2019 година тие да се одржат пред време. Заев, пак, прво сметал дека изборите треба да бидат редовни, оценувајќи дека периодот пред редовниот датум на изборите е „економски драгоцен за целата трансформација“.

Клучен за одлуката за предвремени избори бил состанокот на Европскиот совет одржан на 17 и 18 октомври 2019 година кога земјите-членки на ЕУ не одредиле датум за пристапни преговори за Македонија и Албанија. Два дена подоцна се одржала средба на водачите на македонските парламентарни политички партии заедно со претседателот Стево Пендаровски, каде било одлучено да се одржат предвремени избори на 12 април.

Преодната влада што требала да ги спроведе изборите била избрана на 3 јануари, сто дена пред првиот закажан датум за избори, согласно Пржинскиот договор, и истата ја предводел Оливер Спасовски. Иако било предвидено распуштање на Собранието 60 дена пред изборите, тоа се случило на 16 февруари, a во меѓувреме биле изгласани Законот за јавно обвинителство и Законот за одбрана.

Во периодот пред предвремените избори, Македонија била погодена од пандемијата на коронавирус, поради што изборите не се одржале на закажаниот датум во април. На 16 јуни, претседателот на Собранието Талат Џафери потпишал решение за одржување на парламентарните избори на 15 јули.

## Резултати

### Резултати по изборни единици

### Распределба на мандатите

## Наводи

2020
Категорија:Македонија во 2020 година
Црква „Св. Јован Крстител“ - Љубанци

**Свети Јован Крстител** — помала селска црква во скопското село Љубанци.

## Местоположба

Црквата е сместена западно од селото, а околу нејзе во понова време се подигнати камбанарија и конаци.

## Историја

Црквата е изградена во 1940-тите.

## Галерија


Податотека:Манастир Св. Јован - Љубанци 01.jpg|Поглед на црквата
Податотека:Манастир Св. Јован - Љубанци 06.jpg|Црквата со камбанаријата
Податотека:Камбанарија во Манастир Св. Јован - Љубанци 02.jpg|Камбанаријата
Податотека:Конак „Македонија“ во манастир Св. Јован - Љубанци 03.jpg|Конак „Македонија“
Податотека:Манастир Св. Јован - Љубанци 07.jpg|Црквата со камбанаријата
Податотека:Манастир Св. Јован - Љубанци 08.jpg|Камбанаријата
Податотека:Манастир Св. Јован - Љубанци 10.jpg|Камбанаријата
Податотека:Конак „Македонија“ во манастир Св. Јован - Љубанци 04.jpg|Конак „Македонија“


## Поврзано
* Љубанци
* Скопска епархија
* Северноскопско архијерејско намесништво

## Наводи

## Надворешни врски

Категорија:Љубанци
Љубанци
Црногорија

мини|300п|десно|Панорама на селото Горњане

**Црногорија** — историско-географска област во северниот дел на Македонија. Областа ги опфаќа селата распослани на јужните падини на планината Скопска Црна Гора.

## Граници

Областа на север, исток и запад е заокружена од огранки на самата планина Скопска Црна Гора.

Во минатото селото Блаце (Чучер-Сандево) припаѓало на областа Црногорија поради присуството на словенското население. Истовремено, селата Раштак, Булачани и Црешево, се сметаат за дел од областа поради самото население. Поради доселувањата од селата на Скопска Црна Гора и селата Горно Оризари и Радишани се сметани за дел од областа.

Селото Стајковци исто така се смета за дел од Црногорието од локалното население и од околното население поради непосредната близина со села како Црешево и Смилковци кои се дел од Црногорието. Стајковци и Црешево се оддалечени околу 2-3 км од едното село до друго.

### Села

Села кои влегуваат во рамки на областа:

* Горњане
* Бањане
* Чучер
* Глуво
* Бразда
* Мирковци
* Кучевиште
* Побожје
* Бродец
* Љубанци
* Љуботен

## Поврзано
* Носии од Црногорија

## Наводи

Категорија:Историско-географски области во Македонија
Категорија:Историско-географски области во Македонија
Мечкулска Река

**Мечкулска Река** (или **Сенокоска Река**) — река во Горноџумајско, Пиринска Македонија, на територијата на Општина Симитли.

Извира од северозападните падини на врвот Пирин (Голема Џинџирица) на истоимената планина и тече на запад. Долга е 10,9&nbsp;км е тече на просечна на надморска височина од 1.162&nbsp;м. Речната долина е изградена од гранит и гнајс. Завршува како лева притока на Струма. Поречието меѓу селата Мечкул и Сенокос е обесшумено и силно еродирано.

## Поврзано
* Пирин (врв)

## Наводи

Категорија:Реки во Пиринска Македонија
Категорија:Општина Симитли
Матеница (река)

**Матеница** () или *Седрулска Река*, *Садруле* (до 25 јули 1989 г. *Матан Дере*, *Матан*) — река во Општина Банско, Пиринска Македонија, лева притока на Места. Долга е 17,5&nbsp;км и заедно со реката Доспат и Доспатската Котлина ја образува границата меѓу Велиичко-виденичкиот Дел на Родопите од север и Доспат Планина од југ.

Реката извира од југозападните падини на врвот Шипоко (Ѓултепе). Първоначално тече на северозапад. По 6&nbsp;км свртува на југозпад и образува лак. Во долното течение е позната како *Седрулска Река*. Минува покрај с.&nbsp;Гостун и се влева во Места. Средниот наклон на реката изнесува 55&nbsp;‰, за сливот зафаќа  при средна надморска височина од 1.350&nbsp;м. Средниот годишен истек е , напојувајќи се од снег и дожд. Реката е најполноводна напролет на најслабоводна лете и наесен.

Долината на реката е обрасната со иглолисни и мешани шуми во горниот дел, а со кафеав габер и даб во долниот. Во горното течение тлото е гранитно и гранитогнајсно, а во долното има езерски наслаги од вулканско и палеогенско потекло.

Главни протоки: → лева, ← десна:

::* ← Граничка Река
::* ← Калничка Река
::* ← Ковачев Дол

## Поврзано
* Доспатска Котлина

## Наводи

Категорија:Реки во Пиринска Македонија
Категорија:Општина Банско
Категорија:Притоки на Места
Категорија:Родопи
Глазне

**Глазне** — река во Разлошко (општините Банско и Мехомија), Пиринска Македонија, десна притока на реката Исток од сливот на Места. Долга е 11&nbsp;км (24,6&nbsp;км заедно со десната составница Демјаница).

Реката се образува со слевањето на нејзините составници Бандерица (13&nbsp;км, лева) и Демјаница (13,6&nbsp;км, десна) на надморска височина од 1.063&nbsp;м.н.в, до најјужните населби на градот Банско. За нејзин почеток се смета реката Демјаница, која извира од Големото Езеро (на 2.280&nbsp;м.н.в.), најголемото од Валавичките Езера на Пирин. Демјаница тече право на север во мошне валова долина, со стрмни страни и силно пошумена. Откако ќе се соедини со Бандерица од лево, новообразуваната река Глазне тече низ западниот дел на градот Банско и ја пресекува Разлошката Котлина во правец југ-север. Западно од с.&nbsp;Бања реката свртува на североисток и завршува како десна притока на р.&nbsp;Исток (десна притока на Места), 1,2&nbsp;км североисточно од с.&nbsp;Бања.

[мини|лево|Глазне во [Банско (град)|Банско.]]
Сливот на реката зафаќа , што претставува 3,89&nbsp;% од вкупниот слив на Места. Главни притоки се Мала Глазне и Конушица, обете десни.

Глазне има релативно нерамномерен водостој: средниот годишен истек кај с.&nbsp;Бања е , најполноводна е во мај и јуни, а најслабоводна во септември. При јунското топење на снеговите знае да надмине . И покрај тоа, Глазне ретко се прелева и не предизвикува поплави, бидејќи бреговите се добро утврдени во Разлошката Котлина. Поголеми поплави се случиле во 1957 и през 2007&nbsp;г. Средниот наклон на течението изнесува 62&nbsp;‰.

Единственото населено место по течението е градот Банско.

В долното течение, во Разлошката Котлина водите се користат за наводнување.

## Поврзано
* Исток (река)
* Разлог (област)

## Наводи

## Надворешни врски
* Река Глазне – Пирин — акварел на Константин Штркелов

Категорија:Реки во Пиринска Македонија
Категорија:Општина Банско
Категорија:Општина Мехомија
Категорија:Слив на Места
Категорија:Пирин
Јупички јазици

**Јупички јазици** — неколку различни јазици на неколку Јупички народи од западна и југо-централниот Алјаска и североисточниот дел на Сибир. Јупичките јазици се разликуваат доволно едни од други што не се меѓусебно разбирливи, иако говорниците на еден од јазиците можат да ја разберат општата идеја за разговор на звучници на друг од јазиците.Еден од нив, Сиреник, кој е изумрен од 1997 година. 

Јупичките јазици се во семејството на ескимо-алеутските јазици. Алеутските и ескимите јазици се разликуваат околу 2000 година &nbsp; п.н.е. (истовремено со расколот на индоиранските јазици ); во рамките на ескимската класификација, јупичките јазици се оддалечуваат едни од други и од инуитскиот јазик околу 1000 година &nbsp;во  н.е. 

## Список на јазици

## Наводи


Категорија:Алјаски староседелски јазици
Категорија:Јазици во Русија
Науканско јупички јазик

**Науканско јупичкиот јазик** или **науканско сибирскиот јупички јазик** е критички загрозен ескимски јазик од, зборуван од околу 70 лица Науканци (*нывуӄаӷмит*) на полуостровот Чукотка. Тој е еден од четирите јипички јазици, заедно со средно сибирскиот јупички, средноалјаскиот јупички и тихоокеанско заливскиот јупички јазик.

Јазично, тој е во средина помеѓу средно сибирскиот јупички и средноалјаскиот јупички.

## Морфологија
Графиконски пример за предметен падеж : 

Неприсвојните завршетоци на табелата може да предизвикаат завршното "слабо" р на основата, да испадне со компензаторната гемитација во Ину. Почетното м го отсликува единствениот релативен белег. Облиците со почетно н (к или т) се комбинираат за да се создаде присвоен предмет со соодветните завршетоци апсолутивот во трето лице, но со варијанти на завршетоците на релативот за другите лица.

Во праескимскиот јазик, н (ŋ) честопати се спушта со морфеми, освен кога веднаш до е (ə) исто така се спушта под веларно спуштање на продуктив (спуштањето на и (ɣ), р (ʀ) и н (ŋ) помеѓу единечните самогласки), а „ана“ оди во „ии“ во тезно поле.

## Броеви

## Наводи

## Надворешни врски
* 
* 

Категорија:Јазици во Русија
Волшебното самарче (ТВ-серија)

**„Волшебното самарче”** – македонска телевизиска серија снимена во 1975 година во продукција на ТВ Скопје.

## Епизоди

## Улоги

Останати улоги &nbsp;&#9660;




Комплетна ТВ екипа &#9660;




## Надворешни врски
* 

Категорија:Југословенски серии
Категорија:Македонски серии
Категорија:Филмови со Виолета Шапковска
71 фрагмент од една хронологија на случајот

***„71 фрагмент од една хронологија на случајот“*** (германски: *71 Fragmente einer Chronologie des Zufalls*) — австрискo-германски филм од 1994 година во режија на Михаел Ханеке, кој е автор и на сценариото. Главните улоги ги играат: Габриел Козмин Урдес, Лукас Мико и Ото Гринмандл. 

## Синопсис
Еден студент застанува на бензиска пумпа за да наполни бензин. Бидејќи нема доволно пари, тој оди до блискиот банкомат, но тој е расипан. Налутен, тој влегува во една банка, но таму има голем ред на чекање, така што се обидува да се пробие кон шалтерот, но тогаш го напаѓа едне од клиентите кои чекаат во редот. Студентот излегува од банката, оди до својот автомобил и го зема пиштолот...

## Наводи

Категорија:Германски филмови
Категорија:Австриски филмови
Категорија:Филмови на германски јазик
Категорија:Филмови од 1994 година
Категорија:Филмови на Михаел Ханеке
Категорија:Филмови со Ото Гринмандл
Категорија:Филмови со Габриел Козмин Урдес
Категорија:Филмови со Лукас Мико
’Рѓава дебелоглавка

**'Ргаѓавата дебелоглавка** (*Ochlodes sylvanus*) е пеперуга од семејството на Дебелоглавки. Пеперугата ја има и во Македонија.

## Распространетост
’Рѓавата дебелоглавка се наоѓа во Европа па сè  до Јапонија. Ја има на Британските Острови. Живее каде има висока дива трева, покрај шуми и чисти предели.

## Опис
Пеперугата има распон на крилја од  28–32&nbsp;мм, и е слична по големина со шарената дебелоглавка. Оваа пеперутка е релативно мала во големина. Горниот дел од телото е во портокалово-кафеава боја (од таму и името). Долниот дел од телото е зеленкасто-жолто со светложолти дамки. Мажјаците во предниот дел на горната страна имаат и темна линија. Гасеницата достига до 28 мм. Има голема црнкасто-кафеава глава и синкасто-зелено тело.

## Животен век
Во северна Европа овие пеперуги имаат една генерација годишно, но во јужните предели на Европа може да има и до три генерации.

Јајцата се поставуваат единечно и често се положуваат на растенијата: *Dactylis glomerata*, *Molinia caerulea*, *Brachypodium sylvaticum*, *B. pinnatum* и *Calamagrostis epigejos*. Ларвите се хранат и со растенијата: *[[Poaceae]]*, *[[Phalaris arundinacea]]*, *[[Alopecurus pratensis]]*, *[[Calamagrostis purpurea]]*, *[[Deschampsia flexuosa]]*, *[[Phragmites communis]]* и  *[[Elymus caninus]]*.

Кожурецот трае околу три седмици во мај и јуни. Возрасните единки летаат од јуни до август.

## Галерија

File:Ochlodes sylvanus, caterpillar.JPG|Гасеница
File:Large skipper (Ochlodes sylvanus) male underside.jpg|Мажјак, долен дел
File:Large skipper (Ochlodes sylvanus) ab. no chequered marks.jpg|Без дамки
File:Large skippers (Ochlodes sylvanus) mating.jpg|Парење


## Поврзано
* Пеперутки во Македонија

## Наводи


## Литература
*
*Jim Asher *et al.* *The Millennium Atlas of Butterflies of Britain and Ireland*. Oxford University Press.

## Надворешни врски

*Пеперутки во Обединетото Кралство
* Пеперуги во Европа
* Paolo Mazzei, Daniel Morel, Raniero Panfili  Пеперутки и молци во Северна Африка и Европа

Категорија:Дебелоглавки
Категорија:Инсекти на Македонија
Дебелоглавка-ливадарка

***Дебелоглавката-ливадарка*** (*Hesperia comma*)  e пеперуга од семејството на Дебелоглавки. Пеперугата ја има и во Македонија.

## Опис
Оваа пеперуга често се меша со ’рѓавата дебелоглавка. Но, сепак тие се разликуваат бидејќи ливадарката има бројни бели точки на долниот дел од крилјата. Исто така сезоната на летање не се совпаѓа. Оваа пеперуга сака топли предели. Пеперугата може да се најде во Северна Африка, скоро цела Европа па сè до Јапонија. Има подвидови и во Северна Америка.

## Подвидови
**Hesperia comma assiniboia* (Lyman 1892)
**Hesperia comma benuncas* (Oberthur 1912)
**Hesperia comma borealis* Lindsey 1942 – 
**Hesperia comma catena* (Staudinger 1861)
**Hesperia comma colorado* (Scudder 1874)
**Hesperia comma comma* (Linnaeus 1758)
**Hesperia comma dimila* (Moore 1874)
**Hesperia comma dodgei* (Bell 1927) 
**[[Hesperia florinda|Hesperia comma florinda]]* (Butler 1878)
**Hesperia comma harpalis* (WH Edwards 1881) – 
**Hesperia comma hulbirti* Lindsey 1939 
**Hesperia comma laurentina* (Lyman 1892) – 
**Hesperia comma lena* Korshunov & P. Gorbunov 1995
**Hesperia comma leussleri* Lindsey 1940 
**Hesperia comma manitoba* (Scudder 1874)
**Hesperia comma mojavensis* Austin & McGuire 1998 – 
**Hesperia comma manitoba* (Scudder 1874) – 
**Hesperia comma mattoonorum* McGuire 1998
**Hesperia comma mixta* Alpheraky 1881
**Hesperia comma ochracea* Lindsey 1941
**Hesperia comma oroplata* Scott 1981
**Hesperia comma oregonia* (WH Edwards 1883)
**Hesperia comma pallida* Staudinger 1901
**Hesperia comma planula* Korshunov 1995
**Hesperia comma sachalinensis* Matsumura 1933
**Hesperia comma shandura* Evans 1949
**Hesperia comma susanae* L Miller 1962
**Hesperia comma sushinki* Korshunov 1995
**Hesperia comma tildeni* HA Freeman 1956 
**Hesperia comma yosemite* Leussler 1933

## Животен циклус
Жнеките ги полагаат јајцата во август и септември на лист од растението *Festuca ovina*. Ова е единствено растение со кое тие и се хранат. Овој вид презимува како јајце и излегува во март. Ларвите се хранат со растението. По 14 или 15 седмици се преобразуваат во кукла. Овој стадиум трае 10 до 14 дена и потоа се создава возрасната единка.

## Поврзано
* Пеперуги во Македонија

## Наводи

## Литература
*Barnett LK and Warren MS. Species action plan. Silver-spotted Skipper ''Hesperia comma''. Butterfly conservation October 1995.

## Надворешни врски
*Водич за европски пеперуги 
*Страница дебелоглавка-ливадарка 

Категорија:Дебелоглавки
Категорија:Инсекти на Македонија
Категорија:Животински таксони опишани од Карл Линеј
Средоземна дебелоглавка

**Средоземна дебелоглавка** (*Gegenes nostrodamus*) е пеперуга од семејството на дебелоглавки. Пеперугата ја има и во Македонија.

## Опис
Пеперугата е кафена. Во основата има црна боја. Внатрешните маргини на предниот дел на крилјата се посветли, а кај женката има и бело дамки. Горната страна е посветла, со понеприметливи бели дамки кон врвот на крилјата. Должината не е  поголем од 2,5 см. Оваа пеперуга живее во Јужна Европа, Северна Африка и Западна Азија. Лета во август. Може да се најде во посушни предели Возрасните летаат од мај до октомври и имаат повеќе генерации годишно. Распонот на крилјата е од 15 до 16 мм.

## Галерија

File:GegenesNostradamus 835 1 Fitch.png|Средоземна дебелоглавка
File:Gegenes nostrodamus.JPG|Средоземна дебелоглавка


## Наводи

## Поврзано
* Пеперуги во Македонија

## Надворешни врски
*Молци и пеперуги во Европа и Северна Африка
*Фотографии на средоземната дебелоглавка

Категорија:Дебелоглавки
Категорија:Инсекти на Македонија
Алексаноров едрилец

**Александров едрилец** (*Papilio alexanor*) — пеперуга од семејството на Ластовичарки. Пеперугата ја има и во Македонија. Во одредени земји пеперугата има заштитен статус.

## Опис
Пеперугата има распон на крилја од 62 до 70 мм. Возрасните единки летаат од април до јули со по една генерација. Пеперугата се наоѓа во високи планински предели на Европа и Азија.

Пеперугата е во основа жолтеникава со црни или темни сини линии. Куклата на пеперугата е сива.

## Подвидови
**Papilio alexanor destelensis* (Nel & Chauliac, 1983) јужна Франција
**Papilio alexanor hazarajatica* (Wyatt, 1961) Kopet-Dagh south
**Papilio alexanor judeus* (Staudinger, 1893) Мала Азија и Кавказ
**Papilio alexanor orientalis* (Romanov, 1884) Ерменија
**Papilio alexanor radighierii* (Sala & Bollino, 1991) Италија
**Papilio alexanor voldemar* (Kreuzberg, 1989) Тијан Шан

## Биологија
Ларвите се хранат со растенијата: *[[Trinia vulgaris]]*, *[[Seseli montanum]]*, *[[Ptychotis saxifraga]]* и *[[Opopanax chironium]]*.

## Наводи

## Поврзано
* Пеперуги во Македонија

## Надворешни врски
*AdaMerOs Пеперуги во Турција

Категорија:Ластовичарки
Категорија:Инсекти на Македонија
Балкански белец

**Балканскиот белец**  (*Leptidea duponcheli*) е пеперуга од семејството на пеперуги Белци. Оваа пеперуга ја има и во Македонија.

## Подвидови
**L. d. duponcheli*, Европа
**L. d. lorkovici* (Pfeiffer, 1932) Турција, Сирија
**L. d. maiae* Alberti, 1969 Кавказ
**L. d. vartiani* Gross & Ebert, 1975 Иран

## Опис
Оваа пеперуга живее во Јужна Европа, Балканот, Мала Азија па сè до Персија. Горната страна на пеперугата е претежно бела со потемни нијанси на врвовите на крилјата. Долната страна на пепрругата е жолтеникава. Ларвите се хранат со растенијата *[[Onobrychis]] и *Leguminosae''.

## Наводи

## Поврзано
* Пеперуги во Македонија

## Надворешни врски
*Балкански белец

Категорија:Белци (пеперутки)
Категорија:Инсекти на Македонија
Далматински зелкар

**Далматински зелкар** (*Pieris mannii*) е пеперуга од семејството на пеперуги Белци. Пеперугата ја има и во Македонија.

## Опис
Распонот на крилјата на пеперугата е од 19 до 25 мм. Возрасните единки летаат од март до октомври, во зависност од локацијата. Ларвите на зелкарот се хранат со растенијата *[[Iberis sempervirens]]* и  *[[Sinapis]]*. Предниот дел на горната страна на крилјата има поголема и покоцкеста дамка. Дамката се протега до основата на крилјата и е во црна боја. Пеперугата е претежно во жолтеникава боја.

## Распространетост
Пеперугата живее во Јужна Европа, Мала Азија, Мароко и Сирија. Во скоро време забележана е на Алпите во Франција и Германија. Во 2015 година за првпат е забележана и во Холандија.

## Наводи


## Поврзано
* Пеперуги во Македонија

## Надворешни врски
* Молци и пеперуги во Европа и Северна Африка 

Категорија:Белци (пеперутки)
Категорија:Инсекти на Македонија
Марина Беј Сендс

**Марина Беј Сендс** е интегрирано одморалиште пред Марина Беј во Сингапур, сопственост на корпорацијата Лас Вегас Сендс. На нејзиното отворање во 2010 година, тој бил најскап светски самостоен имот на коцкарница во износ од 8 милијарди американски долари (5,88 милијарди американски долари ), вклучувајќи ја и цената на земјиштето. Хотелот вклучува вкупно 2.561 соби. Продавници во трговскиот центар Марина Беј Сендс, музеј, два големи театри, ресторани за „славни готвачи“, два лебдечки кристални павилјони, експонати за уметност-наука и најголемото казино во светот со атриум со 500 маси и 1.600 слот машини се дел од овој објект. Комплексот Скај Парк со капацитет од 3.900 луѓе и 150м долг базен, поставен на врвот на најголемата светска платформа за кантилји во светот. Одморалиштето од 20 хектари било дизајнирано од архитектот Моше Сафди.

Марина Беј Сендс првично требало да се отвори во 2009 година, но нејзината изградба се соочила со одложувања предизвикани од ескалацијата на трошоците за недостаток на материјали и работна сила од самиот почеток. Глобалната финансиска криза, исто така, извршила притисок врз сопствениците, Лас Вегас Сендс, да ги одложи своите проекти на друго место за да го комплетираат интегрираното одморалиште. Нејзиниот сопственик одлучил да го отвори интегрираното одморалиште во фази, а истиот бил одобрен од властите во Сингапур. Зимскиот центар и Скај Парк биле официјално отворени на 23 и 24 јуни 2010 година, како дел од дводневната прослава, по отворањето на казиното на 27 април истата година. Скај Парк се отвори наредниот ден. Театрите биле завршени навреме за првата претстава на *Риверданс* на 30 ноември. Затворено лизгалиште, кое користи вештачки мраз, го отворила со претставата на Мишел Кван на 18 декември. Музејот „АртСисс“ бил отворен за јавноста и дебито на 13-минутното светло, ласерско и водно шоу наречено Чудо на 19 февруари 2011 година го одбележало целосното завршување на интегрираното одморалиште.

Отворањето на Марина Беј Сендс се одржа на 17 февруари 2011 година. Исто така, беше означено и отворањето на седумте ресторани на славните готвачи. Последниот дел од „Марина Беј Сендс“, пловечките павилјони, Луи Витон и Клубот Пангеја, биле отворија на 18 и 22 септември 2011 година, соодветно. Предвидено е Марина Беј Сендс да има четврта кула изградена во блиска иднина. 

## Галерија

File:Marina Bay Sands11.jpg|Поглед на објектот од напред
File:Rear view of the Merlion statue at Merlion Park, Singapore, with Marina Bay Sands in the distance - 20140307.jpg|Поглед при зајдисонце
File:Marina-Sands-Bay-2017-Luka-Peternel.jpg|Ноќен поглед на Марина Беј Сендс
File:Aerial of the roof top pool Marina Bay Sands Hotel (36592484922) (2).jpg|Воздушен поглед на базенот на покривот на Марина Беј Сендс
File:View_of_MBS_from_the_gardens_(8026531707).jpg|Поглед на трите главни кули, инспирирани од карти
File:Marina_bay_sands_skypark.jpg|Базен во Скајпарк


## Наводи

Категорија:Хотели
Џони Гудро

мини|десно|200п|Гудро во 2016&nbsp;г. 
**Џон Мајкл Гудро** ;  - ) —професионален американски хокеар на мраз кој играл на позицијата напаѓач на левото крило.

Роден е во Салем, Њу Џерси. Бил член на Сениорската репрезентација на Соединетите Држави за што го направи своето меѓународно деби на Светскиот куп 2014 година.

Учествувал во драфтот на НХЛ за 2011 година, каде што бил избран од екипата на Калгари флејмс како 104-та избор во четвртиот круг. Пред да игра за Калгари во НХЛ-лигата, тој поминал три сезони играјќи колеџ лига за тимот на Универзитетот во Бостон. Го имал своето деби во НХЛ во сезоната 2013/14, а следната година, благодарение на неговите одлични игри во дресот на Флемс, тој исто така играл во целокупното шоу во лигата. Во истата сезона бил вклучен во идеалната прворангирана екипа.

Од 2022 г. до неговата смрт играл за Коламбус блу џакетс.

Починал во Олдманс Тауншип заедно со брат му кога двајцата биле удрени од пијан возач додека возеле велосипеди.

## Поврзано
* Американска репрезентација во хокеј на мраз

## Наводи

## Надворешни врски
* 
* 

Категорија:Американски хокеари
Прашкаво-жолта пеперуга

**Прашкаво-жолттата пеперуга**  (Gonepteryx farinosa) е пеперуга од семејството на пеперуги Белци. Пеперугата ја има и во Македонија.

## Подвидови
**G. f. farinosa*, Југозападна Азија, Кавказ, Хималаите
**G. f. turcirana*  *de Freina*, 1983   Кавказ
**G. f. meridioirana*   *de Freina*, 1983   
**G. f. chitralensis*   *Moore*, 1906   

## Опис
Пеперугата се наоѓа во Западна Азија, Централна и Јужна Европа, а појавата во Северна Африка не е потврдена. Мажјакот е покрупен и има посветли бои над и под дорзалниот дел на крилјаѕа. Централните жолти точки не се силно изразени, често недостасуваат, особено кај женките. Ларвите се хранат со растенијата: *[[Rhamnus (вид)|Rhamnus]]*,  *[[Ziziphus]]* и *[[Paliurus]]*.

## Поврзано
* Пеперутки во Македонија

## Наводи
Дисилица (река)

**Дисилица** или **Добринишка Река** (, *Добринищка река*) — река во Разлошко (Општина Банско), Пиринска Македонија, десна притока на Места. Минува низ гратчето Добриништа (Добриниште) и има должина од 21&nbsp;км.

Реката извира од Дисиличкото Езеро на надморска височина од 2.367&nbsp;м, сместено во Полежанскиот Цирк на планината Пирин. По 10&nbsp;км ја прима главната притока Плешка Река (на 1.148&nbsp;м.н.в.), која пак настанува од Плешкото езеро (на 2.308&nbsp;м.н.в.) во Плешкиот Цирк.

Двете реки течат во правец север-североисток, во длабоки и пошумени долини. По нивното соединување, долината го запазува својот изглед сè до гратчето Добриништа. Реката поминува низ источниот дел на градот, свртува на исток и повторно, во должина од 5&nbsp;км, тече во длабока долина. Завршува како десна притока на Места, веднаш до мостот кој води кон с.&nbsp;Елешница.

Сливот на реката зафаќа , што претставува 1,65&nbsp;% од вкупниот слив на Места.

Во североисточниот крај на Добриништа реката Дисилица ја прима и левата притока Буковец.

Единственото населено место по течението на реката е гратчето Добриништа. Во средното течение, крај реката е сместен планинарскиот дом „Гоце Делчев“.

Мал дел од водите на Дисилица во долното течение се користат за наводнување.

По долината во најдолното течение минува потег (4,4&nbsp;км) на патот од Добриништа до излезот за с.&nbsp;Елешница, кој е дел од државниот пат II-19: Симитли – Неврокоп (Г. Делчев) – ГП „Либјахово“ за Драмско, Егејска Македонија.

Главни притоки: → лева, ← десна:

::* → Плешка Река
::* → Плешиво Езеро
::* → Буковец

## Карта
* Лист од карта K-34-84. Размер: 1 : 100 000

## Поврзано
* Добриништа
* Разлог (област)

## Наводи

Категорија:Реки во Пиринска Македонија
Категорија:Пирин
Категорија:Добриништа
Категорија:Општина Банско
Категорија:Притоки на Места
Алутички јазик

**Алутичкиот јазик** (исто така наречен **Сугпиак,** **Сугцестун,** **Сук,**  **Супик,**   **Тихоокеанскозаливско јупички,** **Заливско јупички,** **конијаг-чугачки)** е блиско сроден на јазик со средноалјаскиот јупички јазик кој е зборуван во западна и југозападна Алјаска, но се смета за посебен јазик. Има два главни дијалекти:

* Кониаг алутички: говорен на горниот дел на полуостровот Алјаска и на островот Кодијак ; говорен е и на островот Афогнак пред да биде напуштен од населението во пресрет на Земјотресот на Велики петок во 1964 година . 
* Чугачки алутички: говорен на полуостровот Кенаи и во Принц Вилијамовиот Залив .

Етнонимите на сугпиак-алутичкиот се дилема. „алеутски“, „алутички“, „сугпијак“, „руски“, „тихоокеанско ескимски“, „унегкумит“ и „чугачко ескимски“ се меѓу термините што се користат за идентификување на оваа група на домородци кои живеат на Долниот Кенаи Полуостров Алјаска.

Околу 400 од алутичкото население, од вкупно 3,000, лица сè уште го зборуваат алутичкиот јазик. Алутичките заедници во моментов се во процес на ревитализација на нивниот јазик. Во 2010 година средното училиште во Кодијак одговорило на барањата на учениците и се согласило да го предава алутичкиот јазик. На кодијачкиот дијалект го зборувале само околу 50 лица, сите постари, а дијалектот имал опасност да се изгуби во целост. Почнувајќи од 2014 година, Универзитето Алјаска Тихи Океан во Енкориџ нуди часови со помош на т.н. техника „Каде се вашите клучеви?“

## Фонологија

### Согласки

Согласките може да биде двојни и да имаат геминирани звуци (на пример, *к.к.;* [kː]). A / χʷ / звукот понекогаш се случува, и се пишувани како *ур,* или се јавува како звукот на слоговен завршеток *rw*; /ʁʷ/, и се јавува како алофон на / ʁʷ / по согласки како / q /. [w] е алофон на / ɣʷ /, кога е во слог-финале и на друго место. Повеќе согласки / ~ ~ r, lʲ, rʲ / може да се најдат само во позајмени зборови.

### Самогласки

Сите самогласки, освен за / ə /, се сметаат како цели самогласки, се одликуваат со самогласна должина. / ə / не се издолжува, ниту се појавува во самогласни збирови, но може да има тенденција да се отгласи како / ə̥ / до другите согласки.

## Зборовна споредба
Споредба на бројни изрази во двата дијалекти: 

Споредбата на месечните имиња во двата дијалекти: 

## Наводи

## Дополнителна литература

* Џон Е. Смелсер, *[https://web.archive.org/web/20120316162906/http://www.johnsmelcer.com/resources/Alutiiq_Dictionary_Nov_2010.pdf Речник на алутички именки]*, 2010 година

## Надворешни врски

* alutiiqmuseum.org Alutiiq Word of the Week 
* alutiiqlanguage.org  Learn the Alutiiq Language  
* uaf.edu Alaska Native Languages - Alutiiq 
* asna.ca Alutiiq Orthodox language texts 

Категорија:Аглутинативни јазици
Категорија:Јупички јазици
ФК Банга

**ФК Банга** () — литвански фудбалски клуб од Гаргждај. Моментално настапува во А лига на Литванија.

## Историја
Фудбалскиот клуб Банга бил формално формиран во 1966 година.

## Успеси
### Национални успеси
* **Освојувач на [[Куп на Литванија|Купот на Литванија]] (1):**
:2024

* **Прва лига (0):**
: 2. место ; 2017, 2019

## Сезони (2006.—)

## Наводи

## Надворешни врски
* Официјално мрежно место 
* toplyga.lt: FK Banga

Банга
Резедов белец

**Резедов белец** (Pontia edusa) е пеперуга од семејството на пеперуги Белци. Пеперугата ја има и во Македонија.

## Опис
Резедовиот белец е мала пеперуга со распон на крилјата до 45 мм. Горниот дел на крилјата е бек со црни дамки на предните делови од крилјата. Долните делови имаат сивкаста боја. 

Возрасните единки летаат од март до октомври и може да има од две до четири генерации. Јајцата се полагаат единечно и имаат период на инкубација од седум дена. Во мај се појавуваат гасениците. Гасениците се сивкасто-зелени со жолти ленти. 

## Распространетост
Пеперугата се наоѓа во јужна и централна Европа, Близок Исток. Често мигрира и во западна Европа и Скандинавија.

## Живеалиште
Оваа пеперуга може да се најде во отворени тревни површини, каменести и карпести предели. Живее на надморска висина до 2300 метри.

## Подвидови
* *P. e. edusa* (Fabricius, 1777)
* *P. e. persica* (Bienert, 1869) 
* *P. e. nubicola* (Fruhstorfer, 1908) 
* *P. e. amphimara* (Fruhstorfer, 1908) 
* *P. e. praeclara* (Fruhstorfer, 1910)
* *P. e. moorei* (Röber, 1907) 
* *P. e. avidia* (Fruhstorfer, 1908) 
* *P. e. davendra* (Hemming, 1934)

## Наводи

## Литература
* M.Chinery et P.Leraut *Photoguide des papillons d'Europe* Delachaux et Niestlé
* Guide des papillons d'Europe et d'Afrique du Nord de Tom Tolman, Richard Lewington, éditions Delachaux et Niestlé, 1998

## Поврзано
* Пеперуги во Македонија

## Надворешни врски
* Молци и пеперутки во Европа и Северна Африка
* Видео за резедовиот белец
Степски поштар

**Степски поштар** (*Colias erate*) е пеперуга од семејството на пеперуги Белци. Пеперугата ја има и во Македонија.

## Распространетост
Пеперугата ја има во југоисточна Европа, Мала Азија па сè до Јапонија. Јужно се протега до Сомалија и Етиопија. Овој вид бил за првпат опишан од Евегнус Јохан Хрстоф Еспер во 1805 година.

## Подвидови
**C. e. erate* 
**C. e. amdensis* Verity, 1911 
**C. e. marnoana* Rogenhofer, 1884 
**C. e. sinensis* Verity, 1911 
**C. e. formosana* Shirôzu, 1955 
**C. e. lativitta* Moore, 1882 
**C. e. poliographus* Motschulsky, 1860 
**C. e. tomarias* Bryk, 1942 
**C. e. naukratis* Fruhstorfer, 1909 
**C. e. nilagiriensis* C. & R. Felder, 1859

## Опис
Пеперугата има распон на крилја од 23 до 26 мм. Возрасните единки летаат од мај до септември, во две генерации. Ларвите се хранат со растенијата:*[[Medicago sativa]]*, *[[Medicago]]*, *[[Trifolium]]*, *[[Onobrychis]]* и  *[[Melilotus]]*.

Пеперугата е изразито жолта, со темни дамки на крилјата, во близина на надворешниот раб. Има прусуство на темни вени на крилјата. Женките немаат толку изразени дамки.

## Галерија

File:Colias erate erate male 05 ventral side MNHU.jpg|Мажјак, горна страна
File:Colias erate erate male 02 dorsal side MNHU.jpg|Мажјак, долна страна
File:Colias erate erate female 02 ventral side MNHU.jpg|Женка, горна страна
File:Colias erate and Taraxacum.JPG|Степски поштар, Јапонија
File:Colias erate and Rhododendron albrechtii in Mount Nogo 2011-06-12.jpg|Степски поштар при хранење


## Наводи

## Поврзано
* Пеперутки во Македонија

## Надворешни врски

* Руски инсекти, 1860
* Молци и пеперуги во Европа и Северна Африка

Категорија:Белци (пеперутки)
Категорија:Инсекти на Македонија
Отомански бакарец

**Отоманскиот бакарец** (Lycaena ottomanus)  е пепрутка од семејството на Синци, вид Бакарци. Пеперугата ја има и во Македонија.

## Распространетост
Оваа пеперуга ја има на Балканскиот Полуостров и Мала Азија, поточно од Босна и Херцеговина па сè до Турција. Оваа пеперуга сака шумски предели и диви тревни површини.

## Опис
Оваа пеперуга е слична со огнениот бакарец. Пепругата е претежно кафеавкасто-портокалова. Мажјаците имаат изразена опашка. Покрај рабовите на крилјата има црна бордура. Долните страни на крилјата се различни. Имаат или сивкаста боја, а кај вторите генерации може да биде и жолтеникава. На горните страни може да има и црни дамки.Оваа пеперуга е доста честа на Балканот, а лета од мај до јуни.

(MHNT) Lycaena ottomanus - Manavgat, Antalya, Turkey - male dorsal.jpg |*Lycaena ottomanus* ♂   
(MHNT) Lycaena ottomanus - Manavgat, Antalya, Turkey - male ventral.jpg | *Lycaena ottomanus* ♂  △ 

## Наводи

## Литература
* 

## Поврзано
* Пеперутки во Македонија

Категорија:Бакарци
Категорија:Инсекти на Македонија
Капинова пеперуга

**Капиновата пеперуга** (Callophrys rubi) е пеперуга од семејството Сивци од видот опашкари. Пеперугата ја има и во Македонија.

## Подвидови
**Callophrys rubi rubi*  
**Callophrys rubi fervida* Staudinger, 1901 
**Callophrys rubi  borealis* Krulikovsky, 1890
**Callophrys rubi sibirica* Heyne, [1895].

## Опис
Распонот на крилјата е од 26 до 30 мм. Горната страна на крилјата се кафеави. Долните делови на крилјата се светлозелени со тенка бела лента. Гасениците се зелени со жолти ознаки по грбот.

## Животен циклус
Овие пеперуги може да се најдат кон крајот на март и летаат до јуни. Но понекогаш може да се видат и во јули и август. Никогаш не се одмараат со расширени крилја, и така се камуфлирани поради зелената боја на долниот дел од крилјата. Мажјаците покажуваат територијално однесување.

Јајцата се полагаат единечно. Ларвите се хранат со растенијата: *[[Vaccinium myrtillus]]*, *[[Vaccinum uliginosum]]*, *[[Betula]]*, *[[Rubus idaeus]]*, *[[Vicia cracca]]*, *[[Trifolium medium]]*, *[[Calluna vulgaris]]*, *[[Frangula]]*, *[[Rhamnus (растение)|Rhamnus]]*, *[[Ribes]]*, *[[Spiraea]]*, *[[Caragana]]*, *[[Chamaecytisus]]*, *[[Hedysarum]]*, *[[Genista]]*, *[[Trifolium]]*  и  *[[Hippophae rhamnoides]]*.

## Живеалиште
Оваа пеперуга се храни со голем број на растенија и поради тоа може да се најде на многу различни места. Може да се најде во ливади, мочурливи места и шуми. Пеперугата може да живее на надморска висина и до  2.300 метри.

## Распространетост
Пеперутката се наоѓа во скоро цела Европа, Северна Африка, Русија, Мала Азија и Сибир. Во средоземните земји пеперугата се наоѓа покрај бреговите.

## Поврзано

*Пеперутки во Македонија

## Наводи

## Надворешни врски
*Lepiforum.de
*Papillon-poitou-charentes

Категорија:Опашкари (пеперутки)
Категорија:Инсекти на Македонија
Категорија:Животински таксони опишани од Карл Линеј
Прнарова пеперуга

**Прнарова пеперуга** (Satyrium ilicis) е пеперуга од семејството на Сивци, видот опашкари. Пеперугата ја има и во Македонија.

## Распространетост
Оваа пеперуга ја има во јужна и Средна Европа, југозападен Сибир, Мала Азија, Кавказот и Либан. Таа живее во жуми и до 1600 метри надморска височина.

## Опис
Распонот на крилјата е од 32 до 36 мм. Основната боја на пеперугата е кафенкаста. Кај женките долната страна на крилјата има најчесто големи портокалови и црни дамки и бордури. И кај горната и кај долната има неправилни бели дамки. Има присуство на две опашки. Ларвите се зелени и со големина од 2 см.

Возрасните единки летаат од мај до август. Гасениците се хранат со  *[[Quercus robur]]*, *[[Quercus coccifera]]*, *[[Quercus ilex]]*, *[[Quercus petraea]]*, *[[Quercus pubescens]]*, *[[Ulmus]]*, *[[Rhamnus cathartica]]* и  *[[Prunus]]*.

## Наводи

## Поврзано
* Пеперутки во Македонија

## Надворешни врски

* Lepiforum

Категорија:Опашкари (пеперутки)
Категорија:Инсекти на Македонија
Трникова пеперуга

**Трниковата пеперуга** (Satyrium spini) е пеперуга од семејството на Сивци, од видот опашкари. Пеперугата ја има и во Македонија.

## Подвидови
Подвидови на пеперугата се::
* *Satyrium spini spini* – јужна и средна Европа
* *Satyrium spini melantho* (Klug, 1834) – Кавказ

## Распространетост
Пеперугата ја има во јужна и средна Европа, Мала Азија, Блискиот Исток и Урал. Ја нема во Италија и средоземните острови. Таа живее на отворени предели со грмушести растенија, планински ливади до 2000 метри надморска висина.

## Опис
Распонот на крилјата на пеперугата е од 14 до 16 мм кај мажјаците, и 15 до 17 мм кај женките. Основата боја на горната страна е кафеавкаста, додека долната страна е жолтеникава. Кај женките на краевите има портокалови дамки. Долната страна има голема сина дамка и неколку портокалови точки.  Има присуство на мали опашки.

## Биологија
Пеперугата има една генерација годишно. Возраснуите летаат од мај до август, во зависност од локацијата. Гасениците се хранат со растенијата:  *[[Rhamnus (вид)|Rhamnus]]*, *[[Prunus]]*, *[[Frangula alnus]]*, *[[Frangula daurica]]*, *[[Sorbus]]* и  *[[Malus]]*.

## Галерија

File:SpiniSchiffermullerMFACC1711.jpg|Трникова пеперуга, мажјак и женка
File: Lycaenidae - Satyrium spini-000.JPG|Трникова пеперуга, примероци


## Наводи

## Поврзано
* Пеперуги во Македонија

## Надворешни врски
* Paolo Mazzei, Daniel Morel, Raniero Panfili Молци и пеперутки во Европа и Северна Африка
* Lepiforum
* Schmetterling-raupe.de
Брезова пеперуга

**Брезова пеперуга** (*Thecla betulae*) е пеперуга од семејството Сивци од видот опашкари. Пеперугата ја има и во Македонија.

## Подвидови
**T. b. betulae* 
**T. b. crassa* Leech, 1894
**T. b. ongodai* Tutt, 1908  
**T. b. coreana* (Nire, 1919) 
**T. b. elwesi* Leech, 1890 
**T. b. yiliguozigounae* Huang & Murayama, 1992

## Опис
Оваа е мала пеперуга која се наоѓа покрај грмушки. Често го поминува своето време високо во крошната. Често се наоѓа на крошната  на јасен. Мажјаците и женките се парат високо на дрвазта. Штом заврши парењето, женките се спуштаат на подолните крошни и полагаат јајца. Мажјаците ретко слегуваат надолу. Двата пола се кафени.

## Животен век
Женките полагаат јајца на стебло од трнинка, во август. Јајцата презимуваат. Следната пролет излегуваат ларвите. Ларвите се добро камуфлирани и се хранат само навечер. Во јуни или почеток на јули настапува фазата на кукла.

## Наводи

* Asher, Jim, Martin Warren, Richard Fox, Paul Harding, Gaile Jeffcoate & Stephen Jeffcoate (Eds), 2001. *The Millennium Atlas of Butterflies in Britain and Ireland*. Oxford University Press.
* Thomas, J.A. & A.M. Emmet, 1990. Thecla betulae (Linnaeus). Pages 123–126 in A. Maitland Emmet, John Heath *et al.* (eds) The Butterflies of Great Britain and Ireland. *The Moths and Butterflies of Great Britain and Ireland* Vol. 7, Part 1 (Hesperiidae to Nymphalidae). Harley Books, Colchester, UK.
*Thecla betulae Linnaeus, 1758. Species account at Butterfly Conservation Armenia species account http://www.butterfly-conservation-armenia.org/thecla-betulae.html

## Поврзано
* Пеперуги во Македонија

## Надворешни врски
* Фотографија од мажјак
* Брезова пеперуга, горен дел
* Брезова пеперуга, горен дел
*Брезова пеперуга во Ерменија

Категорија:Опашкари (пеперутки)
Категорија:Инсекти на Македонија
Категорија:Животински таксони опишани од Карл Линеј